Ayub Rais

**

**Ayub Rais*' (lahia di [[Bukiktinggi|Bukittinggi]], [[Hindia-Balando|Hindia Belanda]], taun [[1895]] - maningga di [[Kota Bogor|Bogor]], [[Jawa Barat]], taun [[1948]] pado umua 53 taun) adolah surang padagang atau pengusaha Minangkabau gadang pado [[Sejarah Nusantara (1800-1942)|maso kolonial]] atau paruh partamo abaik 20. Inyo adolah punyo parusahaan ekspor-impor *Malaya Import Maatschappij*, jo basamo-samo jo Djohan Soetan Soelaiman, sarato jo Djohor Soetan Perpatih basamo-samo dalam *Firma Djohan Djohor* di [[Batavia]] (kini [[Jakarto|Jakarta]]), [[Hindia-Balando|Hindia Belanda]]. Ayub Rais dikenal sabagai salah surang urang nan ma'inisiasi dalam iduik [[Mohammad Hatta]], tokoh [[Proklamasi Kemerdekaan Indonesia|proklamator]] kamardekaan jo [[Daftar Wakia Presiden Indonesia|wakil presiden RI]] partamo.

== Riwayaik ==

=== Kahidupan awal ===
Ayub Rais dilayiekan pado taun 1895 di Bukittinggi, Sumatera Barat. Ayahnyo, Rais, nan parnah tangkok dek pamarentah [[Hindia-Balando|Hindia Belanda]] dek karano terlibat dalam *Parang Kamang* (1908), adolah surang padagang hasil hutan di [[Payokumbuah|Payakumbuh]], dan adolah sahabat [[Ilyas Bagindo Marah]], kakek dari [[Mohammad Hatta|Bung Hatta]]. Dek karano hubungan nan sarupo itu, Bung Hatta manyabuik *Mak Etika Ayub Rais* (Adek ketek Ayub Rais) ka Ayub Rais.

Di Batawi, Ayub partamo bana bakarajo sabagai juru tulih saurang padagang babanso [[Jerman]]. Dek rajin, inyo diangkek anak samo majikannyo ko, indak hanyo itu tapi inyo diajakan pulo caro badagang. Nan mano dikamudian harinyo Ayub tumbuah manjadi saurang padagang gadang tapi iduiknyo saderhana. 

Kutiko Hatta mudo sadang di Batavia sajak pertengahan 1919, Ayub Rais lah nan mangatawui barado biaya iduiknyo, jo juo mangaluwakan Hatta pado buku jo manukarkan tigo buku tantang sosial jo ekonomi, nan marupoan buku patamo nan manjadi dasar pustaka pribadi Hatta. Ayub Rais juo manyuruah Hatta untuak badagang.

Salain itu, Ayub juo mandukuang pandidiakan Bung Hatta. Indak tangguang-tangguang inyo manyisian tabuangannyo untuak mambayia piti sakolahnyo Bung Hatta ka Rotterdam Balando.

=== Pajalanan karir ===
Pado taun 1921, sabalun Hatta payi ka [[Rotterdam]], [[Balando]], untuak mangaji, Ayub Rais mangalami bangkrut dek banyak utang nan indak dibayiakan dek mitra dagangnyo. Akibatnyo inyo indak mampu mambayie utangnyo sainggo harus mangekam salamo anam bulan di pinjaro pamarentah [[Hindia-Balando|Hindia Belanda]]. 

Sasudah kaluwa dari pinjaro, Ayub mambuek baliak usainyo, dan salapehnyo manubuak parusahaan ekspor-impor *Malaya Import Maatschappij*. Pado Juli 1932, pado wakatu Hatta pulang dari [[Hindia-Balando|Belanda]] sasudah salapan taun kuliah jo manjadi aktivis gerakan kamardekaan, Ayub Rais di bawah  mato-mato Balando  basuko hati mangambiak Hatta di palabuhan. Inyo salapeh ditabikan jabatan sekretaris direksi di *Malaya Import Maatschappij'' pado Hatta.

Pado bulan Februari 1933, dalam kagiatan dagangannyo, Ayub Rais payi ka Japang jo Hatta. Hatta mandapek sambutan gadang dari media di sinan, bahkan Hatta juo mandapek banyak undangan dari para panghulu Japang, sarupo wali kota Tokyo, menteri pertahanan Japang jo dari parlemen. Tapi, indak lamo sasudah pulangnyo dari Japang pado Mei 1933, Ayub Rais ditawan jo ditahan di pinjaro Cilacap dek pamarentah Hindia Belanda dek karano dianggap bapihak kapado Japang. Inyo baru dilapehkan sasudah Japang masuak ka Hindia Belanda nan mangalahan pihak Belanda.

### Maningga dunia
Dek karano panyakit hati nan alah ditamui inyo sajak dari wakatu tahanan dek Belanda indak dapek disembuhkan, Ayub Rais akhirnya maningga di Bogor, Jawa Barat, pado akhir taun 1948 pado umur 53 tahun.

## Pautan lua

* 
* 

## Rujuakan